KOMISIJOS REGLAMENTAS (EB) Nr. 2037/2005
2005 m. gruodžio 14 d.
iš dalies pakeičiantis leidimo naudoti kokcidiostatų grupės pašarų priedą išdavimo sąlygas
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Buvo suteiktas leidimas naudoti natrio lazalocido A (Avatec 15 %) priedą laikantis tam tikrų sąlygų pagal Tarybos direktyvą 70/524/EEB (2). Šiuo metu pagal Komisijos reglamentą (EB) Nr. 2430/1999 (3) šį kokcidiostatų grupės priedą galima naudoti kalakutų pašaruose ir pagal Komisijos reglamentą (EB) Nr. 1455/2005 (4) - viščiukų, iš kurių auginamos dedeklės, ir mėsinių viščiukų pašaruose. Apie šio priedo, kaip produkto, egzistavimą buvo pranešta remiantis Reglamento (EB) Nr. 1831/2003 10 straipsniu, ir jam taikomi tame straipsnyje numatyti tikrinimai bei tvarka.
(2)
Atitinkama bendrovė pateikė naują papildomą dokumentų rinkinį, prašydama pakeisti esamą nešiklį.
(3)
Reglamente (EB) Nr. 1831/2003 numatyta galimybė pakeisti leidimą naudoti priedą remiantis Europos maisto saugos tarnybos (toliau - tarnyba) nuomone apie tai, ar leidimu tebesilaikoma tame reglamente nustatytų sąlygų.
(4)
Komisija paprašė, kad tarnyba įvertintų duomenis, kurie yra pateikti kartu su prašymu pakeisti reglamentuose (EB) Nr. 2430/1999 ir 1455/2004 nurodytą leidimą, ir pakonsultuotų apie galimą žalingą poveikį saugumui ir veiksmingumui, kuris kiltų, jei natrio lazalocidą A naudotų su nauju nešikliu. Tarnyba, atsižvelgdama į šį prašymą, 2005 m. rugpjūčio 26 d. paskelbė nuomonę dėl lazalocido A natrio naudojimo pašaruose.
(5)
Tarnybos nuomonėje daroma išvada, kad naujosios sudėtinės medžiagos naudojimas neturėtų sukelti jokių papildomų pavojų ar rūpesčių žmonių, gyvūnų ir aplinkos saugai, ir kad naujoji sudėtinė medžiaga nedaro neigiamo poveikio natrio lazalocido A stabilumui.
(6)
1990 m. birželio 26 d. Tarybos reglamente (EEB) Nr. 2377/90 (5), nustatančiame veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, buvo nustatytas aptariamos medžiagos didžiausias likučių kiekis (DLK).
(7)
Todėl reikėtų atitinkamai iš dalies pakeisti reglamentus (EB) Nr. 2430/1999 ir Nr. 1455/2004.
(8)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2430/1999 I priedo įrašas, susijęs su E 763, natrio lazalocidas A, pakeičiamas šio reglamento I priedo tekstu.
2 straipsnis
Reglamento (EB) Nr. 1455/2004 priedas pakeičiamas šio reglamento II priedu.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 14 d.